Turkman taqvimi
Turkman taqvimi 2002-yilda Turkmaniston prezidenti Saparmurot Niyozov tomonidan kiritilgan va 2008 yilda Gurbanguli Berdimuhamedov tomonidan bekor qilingan taqvimdir. Taqvim Grigoriyan taqvimining aynan oʻzi boʻlib, faqatgina uning barcha 12 oyi, shuningdek, haftaning barcha 7 kuni nomi oʻzgartirilgan edi. Ilgari turkman tilida rus tilidan oʻzlashtirilgan oy nomlari ishlatilgan (ular oʻz navbatida lotin tilidan kelib chiqqan); turkman tilidagi hafta kunlarining anʼanaviy nomlari forschadan kelib chiqqan. 2002-yilda kiritilgan bu nomlar Niyozov davrida ildiz ota boshlagan millatchilik mafkurasining turli unsurlari bilan bogʻlangan. Ular nafaqat turkman tilida, balki Turkmanistonning rus tilidagi matbuotida ham qoʻllanilgan (baʼzan anʼanaviy nomlar qavs ichida qoʻshilgan).